cyanic-selkie/wikianc huggingface dataset:
Παραλίες Κω
Ψαλίδι
Η παραλία του Ψαλιδιού είναι κοντά στην πόλη της Κω, στο δρόμο που οδηγεί στον Άγιο Φωκά και στις Θέρμες.
Μπορείτε να φτάσετε στο Ψαλίδι με λεωφορείο, ταξί, νοικιασμένο όχημα ή ακόμα και ποδήλατο.
Φίλιππος (σύζυγος της Βερενίκης Α΄)
Ο Φίλιππος (απεβ. π. 318 π.Χ.) ήταν Έλληνας της Μακεδονίας ευγενής, πρώτος σύζυγος της Βερενίκης Β΄, κόρης τού Μάγα τού Μακεδόνα.
Βιογραφία
Ήταν γιος τού Αμύντα και μίας -ανώνυμης σε εμάς- μητέρας. Υπηρέτησε ως αξιωματικός στον στρατό τού Αλεξάνδρου Γ΄ τού Μεγάλου. Ο Φίλιππος ήταν διοικητής μίας φάλαγγας στους πολέμους τού βασιλιά και ειδικά τον Μάιο τού 334 π.Χ. στη μάχη τού Γρανικού. Το όνομά του δεν αναφέρεται ρητά στις επόμενες εκστρατείες τού Αλεξάνδρου Γ΄, μπορεί όμως να ταυτοποιηθεί.
Από πληροφορίες τού Πλουτάρχου (Βίος Πύρρου 4.4), πριν ο Φίλιππος νυμφευτεί τη Βερενίκη Α΄, ήταν ήδη νυμφευμένος και είχε τέκνα, δεν γνωρίζουμε όμως τα ονόματά τους ή αυτό της συζύγου του. Ο Παυσανίας σχολιάζει τον γάμο του με τη Βερενίκη Α΄: "Ο Φίλιππος ήταν Μακεδόνας, όχι αξιόλογος και ταπεινής καταγωγής". Οι αρχαίες πηγές δεν αναφέρουν κάτι άλλο γι' αυτόν. Όμως πρέπει να ήταν ευγενής και με κοινωνική θέση για να νυμφευτεί τη Βερενίκη Α΄, μικρανιψιά τού Αντίπατρου πανίσχυρου αντιβασιλιά της Αυτοκρατορίας, της οποίας η μητέρα Αντιγόνη ήταν εξαδέλφη τού Κάσσανδρου βασιλιά της Μακεδονίας, γιο τού Αντίπατρου. Η Βερενίκη Α΄ και ο Φίλιππος είχαν γιο τον Μάγα της Κυρήνης.
Ο Φίλιππος απεβίωσε υπό άγνωστες συνθήκες. Έπειτα η Βερενίκη Α΄ με τα τέκνα της ταξίδευσαν στην Αίγυπτο, όπου εισήλθαν στην ακολουθία τής εξαδέλφης τής μητέρας της, τής Ευρυδίκης, 3ης συζύγου τού Πτολεμαίου Α΄ Σωτήρος. Η Ευρυδίκη ήταν αδελφή τού Κάσσανδρου. Εκεί η Βερενίκη Α΄ νυμφεύτηκε τον Πτολεμαίο Α΄ ως 4η σύζυγός του, ο οποίος παραμέλησε την Ευρυδίκη και αποκλήρωσε τους τρεις γιους του από αυτήν. Η Βερενίκη Α΄ έγινε βασίλισσα της Αιγύπτου και μητέρα τού Πτολεμαίου Β΄. Ο Μάγας της Κυρήνης υπηρέτησε ως ιερέας τού Απόλλωνα και αφιέρωσε μία τιμητική επιγραφή, ονομάζοντας τον εαυτό του "επώνυμο ιερέα" και "Μάγα, γιο τού Φιλίππου".
Οικογένεια
Νυμφεύτηκε πρώτα μία άγνωστου ονόματος γυναίκα και είχε τέκνα.
Έπειτα έκανε δεύτερο γάμο με τη Βερενίκη Α΄, κόρη τού Μάγα του Μακεδόνα, ευγενούς και της Αντιγόνης των Αντιπατριδών και είχε τέκνα:
Πηγές
Κατηγορία:Αρχαίοι Μακεδόνες
Παύλος Μανωλόπουλος
Ο Παύλος Μανωλόπουλος είναι Έλληνας δικηγόρος που διετέλεσε υπουργός Εργασίας στην χουντική κυβέρνηση Παπαδοπούλου.
Άνω Βαρδάτες Φθιώτιδας
Οι Άνω Βαρδάτες γνωστές και ως Βαρδάτες, επίσημα Άνω Βαρδάται, είναι πεδινό χωριό του νομού Φθιώτιδας σε υψόμετρο 85 μέτρων.
Παύλος Μανωλόπουλος
Βιογραφικά στοιχεία
Στην κυβέρνηση Γεωργίου Παπαδόπουλου ανέλαβε, τον Ιούλιο του 1970, το υπουργείο εργασίας, θέση από την οποία παραιτήθηκε τον Αύγουστο του 1971.
Άνω Βαρδάτες Φθιώτιδας
Γεωγραφία - Αξιοθέατα
Οι Άνω Βαρδάτες βρίσκονται στους πρόποδες της Οίτης, πολύ κοντά στην αρχαία πόλη της Φθιώτιδας Τραχίς. Απέχει 12 χλμ. νότια της Λαμίας. Πάνω στο χωριό, προς τα νότιά του και μέσα σε βράχο, βρίσκεται το μοναστήρι της Παναγιάς της Προυσσιώτισας που γιορτάζει στις 23 Αυγούστου. Ονομάστηκε «Προυσώτισσα» διότι η εικόνα της Παναγίας έφτασε στην θέση εκείνη, από την πόλη Προύσα της Μ. Ασίας. Με τη Χάρη της συνδέεται το θαύμα στις 10/12/2018 όταν Ιntercity που εκτελούσε το δρομολόγιο Αθηνών-Θεσσαλονίκης, εκτροχιάστηκε στο ύψος άνω της εκκλησίας, ευτυχώς χωρίς θύματα, γιαυτό και οι σιδηροδρομικοί έχουν αναλάβει οικονομικά την επιμέλεια του ναού. Το όνομα Βαρδάτες το πήρε από τον αφέντη τους, τον Βαρδαμπέη. Το σχολείο εκεί λειτουργούσε από την Τουρκοκρατία περίπου από το 1890. Το σπίτι στο οποίο στεγαζόταν το σχολείο ήταν το σπίτι του παπά, αλλά επειδή ο ιερέας δεν ήρθε ποτέ, το σχολείο λειτούργησε τελικά εκεί. Σύμφωνα με το πρόγραμμα Καλλικράτης αποτελεί την Τοπική Κοινότητα Βαρδάτων, που ανήκει στη Δημοτική Ενότητα Γοργοποτάμου του Δήμου Λαμιέων και σύμφωνα με την απογραφή του 2011 έχει πληθυσμό 254 κατοίκους. Η κοινότητα είναι χαρακτηρισμένη ως αγροτικός πεδινός οικισμός, με έκταση 5,511 χμ² (2011).
Πηγές
Κατηγορία:Δήμος Λαμιέων Κατηγορία:Χωριά του νομού Φθιώτιδας
Παύλος Μανωλόπουλος
Βιογραφικά στοιχεία
Κατοικεί στην Αθήνα.
Παραπομπές
Μ Κατηγορία:Έλληνες υπουργοί Εργασίας Κατηγορία:Νομάρχες Αιτωλοακαρνανίας
Ζόριτσα (πριγκίπισσα)
Η Ζόριτσα, σερβ.: Зорица (άκμασε τον Ιούλιο του 1308) από τον Οίκο των Νεμάνια ήταν πριγκίπισσα της Σερβίας.
Βιογραφία
Ήταν κόρη του Στεφάνου Ούρου Β΄ Μιλούτιν και της τρίτης (από τις πέντε) συζύγους του Ελισάβετ των Άρπαντ, κόρης του Στεφάνου Ε΄ της Ουγγαρίας.
Ο πατέρας της (βασ. 1292-1321) σχεδίαζε να την παντρέψει με τον Κάρολο Β΄ των Βαλουά κόμη του Αλανσόν, Περς, Σαρτρ και Ζουανύ, αδελφό του Φιλίππου ΣΤ΄ της Γαλλίας και υπέγραψε συμφωνία γι'΄αυτό τον Ιούλιο του 1308 στη Σερβία. Ωστόσο, έπειτα από τις ανεπιτυχείς στρατιωτικές επιχειρήσεις του Μιλούτιν προς τον νότο και τις δολιοφθορές προς την αποστολή των παπικών απεσταλμένων (legatii) προς τη Σερβία, ο Κάρολος αποσύρθηκε.
Η Ζόριτσα έχει ζωγραφιστεί σε νωπογραφίες στο Μοναστήρι Γκρατσάνιτσα και στο Βισόκι Ντέτσανι.
Πηγές
Κατηγορία:Δυναστεία των Νέμανιτς
2749 Βάλτερχορν
Ο Βάλτερχορν (Walterhorn) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,1. Ανακαλύφθηκε το 1937 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του συμπατριώτη του ερασιτέχνη αστρονόμου Βάλτερ Χορν (Walter Horn, 1881-1967), ιδρυτή του δημόσιου αστεροσκοπείου του Ζόλινγκεν.
Αξιοσημείωτη είναι η πολύ μικρή κλίση της τροχιάς του Βάλτερχορν ως προς την εκλειπτική, μόλις 19΄18΄΄.
Φυσικά χαρακτηριστικά
Τα φυσικά χαρακτηριστικά του Βάλτερχορν είναι άγνωστα.
Εξωτερικοί σύνδεσμοι-πηγές
Βαλτερχορν
Λουίτζι Τσενάμο
Σταδιοδρομία
Ξεκίνησε το άθλημα σε επαγγελματικό επίπεδο με τον Ολυμπιακό Πειραιώς την περίοδο 1997-98. Στη συνέχεια αγωνίστηκε στο Αιγάλεω ως δανεικός (1999-2000) και στη συνέχεια ως ελεύθερος από έναν χρόνο διαδοχικά σε Μπέρνλεϊ (2001-02), Παναιγιάλειο (2002-03) και Προοδευτική (2003-04).
Το 2004 επέστρεψε στο Αιγάλεω, όπου παρέμεινε επί σειρά ετών (μέχρι το 2009), για να ακολουθήσουν κατά σειρά οι ΑΠΕΠ Πιτσιλιάς (2009-10), Παναιτωλικός (τη διετία 2010-2012), με τον οποίο το 2011 κατέκτησε την άνοδο στην Α΄ Εθνική, Μακάμπι Νετάνια (2012-13), Ατρόμητος Αθηνών (τη διετία 2013-2015), Ξάνθη (2015-16), Λαμία (2016-17), κατακτώντας δεύτερη άνοδο στη μεγάλη κατηγορία μετά από αυτήν του 2011 με τον Παναιτωλικό, στον οποίον τελικά επέστρεψε το καλοκαίρι του 2017, έπειτα από πέντε χρόνια απουσίας, υπογράφοντας μονοετές συμβόλαιο συνεργασίας.
Πηγές
Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Αιγάλεω Α.Ο. Κατηγορία:Ποδοσφαιριστές Παναιτωλικού Κατηγορία:Ποδοσφαιριστές Ατρόμητου Αθηνών Κατηγορία:Έλληνες ποδοσφαιριστές Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές ΑΠΕΠ Πιτσιλιάς Κατηγορία:Ποδοσφαιριστές Μπέρνλι ΦΚ Κατηγορία:Ποδοσφαιριστές Μακάμπι Νετάνια ΦΚ Κατηγορία:Ποδοσφαιριστές Α.Ο. Ξάνθη Κατηγορία:Ποδοσφαιριστές ΠΑΣ Λαμίας Κατηγορία:Ποδοσφαιριστές Α΄ κατηγορίας Κύπρου Κατηγορία:Ιταλοί ποδοσφαιριστές Κατηγορία:Ξένοι ποδοσφαιριστές στην Κύπρο Κατηγορία:Ξένοι ποδοσφαιριστές στο Ισραήλ
Πρωτάθλημα Ε.Π.Σ. Πειραιώς 1981-82
Το πρωτάθλημα της Ένωσης Πειραιά της περιόδου 1981-82 διοργανώθηκε σε τρεις κατηγορίες. Συνολικά, στα πειραϊκά πρωταθλήματα πήραν μέρος 76 σύλλογοι. Τους τίτλους των δυο ομίλων της Α΄ Κατηγορίας κατέκτησαν ο Πανασπροπυργιακός και ο Αργοναύτης. Οι δυο πρωταθλητές ομίλων και η 3η ομάδα του Α.Ο. Μοσχάτου ανέβηκαν στο Εθνικό Ερασιτεχνικό Πρωτάθλημα της περιόδου 1982-83. Υπερπρωταθλήτρια Πειραιώς ανακηρύχθηκε η ομάδα του Αργοναύτη, σαρώνοντας με σκορ 6-0 τον Ασπρόπυργο.
Η μάχη για την 3η θέση
Δικαίωμα ανόδου στο Εθνικό Ερασιτεχνικό είχε και ο τριταθλητής Πειραιά, ο οποίος έπρεπε να αναδειχτεί με αγώνα μπαράζ μεταξύ των δευτεραθλητών των δυο ομίλων. Στον Α΄ όμιλο υπήρχε ισοβαθμία, μεταξύ Α.Π.Ο. Κερατσινίου και Περαμαϊκού, ενώ στο Β΄ όμιλο, τη δεύτερη θέση είχε καταλάβει ο ΑΟ Μοσχάτου.
Όμως, πριν οριστεί αγώνας κατάταξης μεταξύ Κερατσινίου-Περαμαϊκού, η Επιτροπή Κανονισμών της ΕΠΣΠ έκανε δεκτή μια ένσταση της "Αναγέννησης Πειραϊκής" κατά της ομάδας του Περάματος, για αντικανονική συμμετοχή του ποδοσφαιριστή Φιντάνη στον μεταξύ τους αγώνα πρωταθλήματος. Έτσι, ο Περαμαϊκός μηδενίστηκε στο συγκεκριμένο αγώνα, χάνοντας παράλληλα και τη δεύτερη θέση στην τελική βαθμολογία του ομίλου. Η απόφαση αυτή προκάλεσε τις έντονες διαμαρτυρίες του θιγόμενου συλλόγου, που εξέδωσε ανακοίνωση τόσο σε βάρος του προέδρου της ΕΠΣΠ, όσο και της διοίκησης του Κερατσινίου, κατηγορώντας τους για συμπαιγνία. Η απάντηση του Κερατσινίου επεσήμανε ότι παρόμοια ένσταση της ομάδας τους για τον ίδιο λόγο είχε προηγουμένως απορριφθεί, αρνούμενο έτσι τις αιτιάσεις του Περάματος.
Τελικά, και ενώ ο Περαμαϊκός προσέφυγε στο ΑΣΕΑΔ (χωρίς όμως αποτέλεσμα), δόθηκε ο αγώνας μπαράζ για μια θέση στο Εθνικό Ερασιτεχνικό Πρωτάθλημα της περιόδου 1982-83 το Σάββατο 10 Ιουλίου 1983 μεταξύ του Κερατσινίου και του Μοσχάτου, ο οποίος βρήκε νικήτρια την ομάδα του Μοσχάτου με σκορ 2-1 στην παράταση.
Βαθμολογίες
Οι τελικές βαθμολογίες και κατάταξη στους δυο ομίλους της Α Κατηγορίας:
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Πειραιά. Το Κύπελλο της περιόδου 1981-82 κατέκτησε ο Ιωνικός Νικαίας.
Πηγές
Κατηγορία:Ε.Π.Σ. Πειραιώς Κατηγορία:Εγχώρια ποδοσφαιρικά πρωταθλήματα 1981-1982
Αλιμιά
Η Αλιμιά ή Αλιμνιά είναι ελληνικό νησί του Αιγαίου, το οποίο βρίσκεται στον θαλάσσιο χώρο μεταξύ Ρόδου και Χάλκης, στο σύμπλεγμα των Δωδεκανήσων. Η επιφάνεια του νησιού είναι 7,4 τετραγωνικά χιλιόμετρα και έχει μήκος ακτών 21 χιλιόμετρα. Το νησί διατηρούσε έναν μικρό πληθυσμό μέχρι περίπου την δεκαετία 1960-1970, ενώ έκτοτε παραμένει ακατοίκητο. Κατοικείται εποχιακά από τις οικογένειες ορισμένων βοσκών, που έρχονται από την γειτονική Χάλκη και βόσκουν τα ποίμνιά των (πρόβατα - αλίγες) σε αυτό. Επίσης κατά την διάρκεια του θέρους το επισκέπτονται αρκετοί τουρίστες, ΄Ελληνες και ξένοι, για την θαυμάσια φύση του, τα μνημεία του και την πλούσια ιστορία του.
Ιστορικά στοιχεία
Το νησί κατοικείται από την Νεολιθική Περίοδο. Ανασκαφές του τέλους του 20ου αι. έφεραν στο φως λείψανα ανθρώπινης κατοίκησης, που χρονολογούνται περίπου στην 4η χιλιετηρίδα π.Χ.. Το νησί συνεχίζει να κατοικείται κατά τους ιστορικούς χρόνους και ήκμασε ιδιαίτερα κατά την Κλασσική, την Ελληνιστική, την Ρωμαϊκή εποχή και τους παλαιοχριστιανικούς χρόνους (4ος-6ος αι. μ.Χ.).
Το νησί αναφέρεται από τον Πλίνιο τον Πρεσβύτερο (Plinius caecilius Secundus, * Kόμο 23 μ. Χ., + Κόλπος Νεάπολης 24-08-79 μ. Χ.) με το όνομα Ευλίμνια, όνομα που σχετίζεται με τους δύο μεγάλους όρμους του νησιού, του Εμποριού στην ανατολική πλευρά και τον Άγιο Γεώργιο, στην  δυτική πλευρά αυτού, που αποτελούν ασφαλή φυσικά λιμάνια. Η χρήση τους στην αρχαιότητα επιβεβαιώνεται από τα εντυπωσιακά, λαξευμένα στο βράχο, νεώρια (εννέα τον αριθμό, 7 μεγάλα και 2 μικρότερα), που χρονολογούνται στην ελληνιστική περίοδο, όταν το νησί ανήκε στο Ροδιακό κράτος.
Κατά την ελληνιστική περίοδο, οπότε και ήκμασε το Ροδιακό κράτος, το νησί οχυρώθηκε με την κατασκευή φρουρίου, κτισμένου σε φύσει οχυρό βραχώδες ύψωμα, λείψανα του οποίου διατηρούνται. Το νησί χρησιμοποιήθηκε ως αγκυροβόλιο και παρατηρητήριο του Ροδιακού στόλου. Το ελληνιστικό κάστρο διασώζεται μέχρι σήμερα στα ανατολικά της υψηλότερης κορυφής του νησιού. Τμήμα του ελληνιστικού κάστρου χρησιμοποιήθηκε για την κατασκευή του μεσαιωνικού κάστρου, που χτίστηκε το 1475, όταν τη Ρόδο και τα γύρω νησιά κατείχαν οι Ιωαννίτες Ιππότες (1310-1522 μ. Χ.). Στην ακτή του Εμποριού έχουν βρεθεί τάφοι ρωμαϊκών χρόνων και είναι ορατοί αρχαίοι τοίχοι και η θεμελίωση μίας τρίκλιτης, ξυλόστεγης παλαιοχριστιανικής βασιλικής, πιθανώς του 5ου αι. μ. Χ.. Πιθανώς δεύτερη παλαιοχριστιανική βασιλική έκειτο στη θέση, όπου κείται σήμερα ο ναός του Αγίου Γεωργίου, όπως συνάγεται από την ύπαρξη στη θέση αυτή λειψάνων παλαιών τοίχων και ικανού αριθμού μαρμαρίνων αρχιτεκτονικών μελών της παλαιοχριστιανικής περιόδου. Επίσης στη θέση αυτή διατηρούνται οικοδομικά κατάλοιπα παλαιών κτιρίων και πλούσια κεραμική, προερχόμενα από διάφορες περιόδους.
Ο ναός του Αγίου Γεωργίου του Τροπαιοφόρου (23. Αοπριλίου) ανηγέρθη στα τέλη του 19ου αι. στη θέση παλαιοτέρου, εμφανίζει ορθογωνίου σχήματος κάτοψη, περατούται σε μίαν αψίδα προς Ανατολάς, εσωτερικώς ημικυκλική και εξωτερικά τρίπλευρη ή ημιεξαγωνική και καλύπτεται με συνδυασμό σταυροθολίων, σύμφωνα με δυτικές επιδράσεις. Πρόκειται για ναό, ο οποίος ανήκει στον λεγόμενο «Δωδεκανησιακό αρχιτεκτονικό τύπο». Τα τέσσερα παράθυρα του ναού, ανά δύο στην νότια και βόρεια πλευρά, φέρουν τόξα, εσωτερικά ημικυκλικά, ενώ εξωτερικά περατούνται σε ιδιόρρυθμα τόξα, φέροντα οξείες απολήξεις, επηρεασμένα από την μουσουλμανική αρχιτεκτονική.
Νότια του ναού του Αγίου Γεωργίου κείται ο ναός του Αγίου Μεγαλομάρτυρα Μηνά (11 Νοεμβρίου), ο οποίος εμφανίζει κάτοψη σε σχήμα ελεύθερου σταυρού και στο κέντρο αυτού υψώνεται ημισφαιρικός τρούλλος, ο οποίος φέρεται επάνω σε υψηλό κυλινδρικού σχήματος τύμπανον. Ο ναός αυτός είναι κτίσμα του τέλους του 19ου αιώνα.
Επί Τουρκοκρατίας (1522-1912) η Αλιμνιά κατοικείτο μόνο από ΄Ελληνες Ορθόδοξους Χριστιανούς, ενώ στη Χάλκη υπήρχε ολιγομελής τουρκική φρουρά. Στην Αλιμνιά ήρχετο μία φορά ετησίως ο Δεκατιστής, ο οποίος εισέπραττε τον φόρο της Δεκάτης (10 % επί των παραγομένων προϊόντων) και στη συνέχεια αναχωρούσε.
Κατά την περίοδο της Ιταλοκρατίας στα Δωδεκάνησα (1912-1943) στην Αλιμνιά ανηγέρθησαν δύο Καζέρμες (στρατώνες), όπου έμεναν οι Ιταλοί στρατιώτες, ο αριθμός των οποίων ανήρχετο μέχρι και 160 άτομα συνολικά. Αυτοί διέμεναν στην Αλιμνιά, ετροφοδοτούντο από την κεντρική Ιταλική Στρατιωτική Διοίκηση της Δωδεκανήσου και οι σχέσεις των με τους εντοπίους κατοίκους ήσαν αρμονικές. Η παρουσία των Ιταλών στρατιωτών στην Αλιμνιά ετόνωνε την ζωή στο μικρό αυτό νησί. Τα οικοδομήματα των στρατιωτικών αυτών εγκαταστάσεων των Ιταλών διατηρούνται μέχρι σήμερα.
Στην Αλιμνία παλαιότερα υπήρχε οργανωμένη Ενορία με μόνιμο Εφημέριο, ελειτούργει ελαιόμυλος και αλευρόμυλος και παρήγετο καλής ποιότητος ασβέστης, περισσότερα δε ασβεστοκάμινα διατηρούνται μέχρι και σήμερα. Τα πετρώματα είναι ασβεστόλιθικά και η εκκαμίνευση εγίνετο με το κάψιμο κλαδιών από την εντόπια βλάστηση, που είναι αρκετά πλούσια. Επίσης στο νησί φύεται το είδος της τραχείας πεύκης το ξύλο της οποίας είναι κατάλληλο για την επισκευή πλοίων και υπήρχαν εργοτάξια επισκευής αυτών.
Τα κύρια προϊόντα της Αλιμνιάς ήταν : ελαιόλαδο, ελαίες βρώσιμες, σιτάρι, κριθάρι, όσπρια, κτηνοτροφικά προϊόντα, αλιεύματα και κυρίως οι κάτοικοι αυτής ησχολούντο με την επισκευή και τον ανεφοδιασμό πλοίων, την ναυτιλία και το εμπόριο.
Υπήρχε έλλειψη νερού, προερχομένου από πηγές και οι κάτοικοι εξυπηρετούντο από πηγάδια και υδατοδεξαμενές, όπου συνελέγοντο τα όμβρια ύδατα. Παρόμοιες υδατοδεξαμενές υπήρχαν τόσον εντός του αρχαίου, όσον και του μεσαιωνικού φρουρίου της νήσου αυτής.
Οι κάτοικοι της Αλιμνιάς ενεφάνιζαν τελείως διαφορετικά χαρακτηριστικά, από εκείνα των κατοίκων της γειτονικής Χάλκης. Σημειωτέο, ότι σήμερα υπολογίζεται ότι από τις περίπου 50 οικογένειες μονίμων κατοίκων στην Χάλκη, οι 40 περίπου προέχονται από την Αλιμνιά και οι 10 από την Χάλκη.
Ο οικισμός
Ο οικισμός της Αλιμιάς είναι χτισμένος στο βάθος του μεγαλύτερου όρμου του νησιού. Περιλαμβάνει αρκετά κτίσματα, τα περισσότερα από τα οποία είναι ερειπωμένα λόγω της εγκατάλειψης του οικισμού από τη δεκαετία του 1960-1970. Αν και εγκαταλελειμμένος, ο οικισμός έχει κηρυχθεί παραδοσιακός, από το 1978.
Βορειοδυτικά του οικισμού, σε μικρή απόσταση από την ακτή υπάρχει μικρή λίμνη με αλμυρό νερό, που αποτελεί έναν από τους 37 φυσικούς υγροτόπους των Δωδεκανήσων.
Τελευταία έχουν ανακαινισθεί και συντηρηθεί ορισμένα οικήματα του οικισμού του Αγίου Γεωργίου της Αλιμνιάς και κατά την διάρκεια του θέρους κατοικούνται.
Χλωρίδα
Η Χλωρίδα της Αλιμνιάς είναι γενικά πλούσια και ιδιαίτερον ενδιαφέρον παρουσιάζουν τα φαρμακευτικά και αρωματικά φυτά, τα οποία φύονται σε αυτήν. Ενδεικτικά αναφέρονται τα επόμενα : 1) Μανδραγόρας ο φαρμακευτικός, κοινώς μαντραούλιας, καλάνθρωπος, σκαλάνθρωπος, πεθαμός, 2) Τεύκτριον το πολιόν, κοινώς αμοιρί, 3) Παγκράτιον το παράλιον, κοινώς κρινάκι της θάλασσας, 4) Σκίλλη η παράλιος, κοινώς ασκελλετούρα, ασκέλλα, αγριοκρεμμύδα,  5) ΄Αρκευθος, Γερμανικά Wacholder, 6)  Πιστακία η λεντίσκος, κοινώς σχίνος, θάμνος συγγενής προς το Μαστιχόδενδρο της Χίου, 7) Πιστακία η τερέβινθος, κοινώς ντραμιθιά, ή ανγράμιθας ή κοκορεβιθιά, 8) Κνίδη ή Ακαλύφη, κοινώς τσουκνίδα, 9) Ταράξακον το φαρμακευτικόν, κοινώς πικροράδικο κλπ.
Παραπομπές
Κατηγορία:Βραχονησίδες της Χάλκης
Γερουσία (ΗΠΑ)
Η Γερουσία των Ηνωμένων Πολιτειών (αγγλικά: United States Senate), είναι η άνω βουλή του διθάλαμου νομοθετικού σώματος των Ηνωμένων Πολιτειών, και μαζί με τη Βουλή των Αντιπροσώπων των Ηνωμένων Πολιτειών αποτελούν το Κογκρέσο των Ηνωμένων Πολιτειών.
Η σύνθεση και οι εξουσίες της Γερουσίας καθορίζονται στο Άρθρο 1 του Συντάγματος των ΗΠΑ (το οποίο δεν χρησιμοποιεί τους όρους "άνω" και "κάτω"). Κάθε πολιτεία των ΗΠΑ εκπροσωπείται από δύο γερουσιαστές, άσχετα με τον πληθυσμό. Οι γερουσιαστές έχουν κλιμακωτές εξαετείς θητείες. Η αίθουσα της Γερουσίας των ΗΠΑ βρίσκεται στη βόρεια πτέρυγα του Καπιτωλίου, στην Ουάσινγκτον (Περιφέρεια της Κολούμπια), την εθνική πρωτεύουσα. Η Βουλή των Αντιπροσώπων συνέρχεται στη νότια πτέρυγα του ίδιου κτηρίου.
Η Γερουσία είναι και ένα περισσότερο συμβουλευτικό και με περισσότερο κύρος σώμα από τη Βουλή των Αντιπροσώπων, εξαιτίας των μακρύτερων θητειών της (6 χρόνια, αντί 2 των βουλευτών), του μικρότερου μεγέθους, τις ταυτιζόμενες με τις πολιτείες εκλογικές περιφέρειες, οι οποίες ιστορικά οδήγησαν σε μια περισσότερο  κολλεγιακή και λιγότερο κομματική ατμόσφαιρα. Η Γερουσία συχνά περιγράφεται από τους Αμερικανούς ως το "μεγαλύτερο συμβουλευτικό σώμα του κόσμου."
Η Γερουσία έχει πολλές αποκλειστικές εξουσίες που δεν δίδονται στη Βουλή, μεταξύ άλλων τη συναίνεση σε συνθήκες ως προαπαίτηση στην επικύρωση και τη συναίνεση ή την επιβεβαίωση διορισμών των μελών του Υπουργικού Συμβουλίου, των ομοσπονδιακών δικαστών, άλλων ομοσπονδιακών εκτελεστικών επισήμων, των στρατιωτικών αξιωματούχων, ρυθμιστικούς αξιωματούχους, των πρέσβεων, και ομοσπονδιακών ένστολων αξιωματούχων, καθώς και τις δίκες των ομοσπονδιακών επισήμων που παραπέμπονται από τη Βουλή.
Ιστορία
Οι σχεδιαστές του συντάγματος δημιούργησαν ένα διθάλαμο Κογκρέσο βασικά ως συμβιβασμό μεταξύ αυτών που αισθάνονταν ότι κάθε πολιτεία, από τη στιγμή που ήταν ανεξάρτητη, θα έπρεπε να αντιπροσωπεύεται ισότιμα, και εκείνων που ένιωθαν ότι το Νομοθετικό Σώμα έπρεπε απευθείας να αντιπροσωπεύει τον Λαό, όπως η Βουλή των Κοινοτήτων στη Βρετανία. Υπήρχε επίσης επιθυμία να υπάρχουν δύο Βουλές οι οποίες θα μπορούσαν να λειτουργούν ως εσωτερικός έλεγχος η μία στην άλλη. Το ένα επρόκειτο να είναι η "Βουλή του Λαού" άμεσα εκλεγόμενη από το λαό, και με βραχείες θητείες που θα υποχρέωναν τους αντιπροσώπους να παραμένουν κοντά στους constituents τους. Η άλλη επρόκειτο να αντιπροσωπεύει τις πολιτείες.
Η Γερουσία των ΗΠΑ δημιουργήθηκε με υπόδειγμα την αρχαία Ρωμαϊκή Γερουσία. Το όνομα στα αγγλικά (Senate) προέρχεται από το senatus, Λατινικά για το συμβούλιο των πρεσβύτερων (από το senex που σημαίνει old man στα Λατινικά).
Το Σύνταγμα ορίζει ότι ουδεμία συνταγματική τροποποίηση μπορεί να δημιουργηθεί για να αποκλείσει μια πολιτεία από το ίσο δικαίωμα ψήφου της στη Γερουσία χωρίς τη συναίνεση της πολιτείας αυτής. Η Περιφέρεια της Κολούμπια και όλα τα άλλα εδάφη (συμπεριλαμβανομένων των εδαφών, προτεκτοράτων, κλπ.) δεν δικαιούνται αντιπροσώπευση σε κανένα σώμα του Κογκρέσου. Οι Ηνωμένες Πολιτείες έχουν 50 πολιτείες από το 1959, έτσι η Γερουσία έχει 100 γερουσιαστές από το 1959.
Η ανισότητα μεταξύ των περισσότερο και λιγότερο κατοικημένων πολιτειών έχει αυξηθεί από τον Μεγάλο Συμβιβασμό, ο οποίος εξασφάλισε σε κάθε πολιτεία δύο μέλη στη Γερουσία και τουλάχιστον ένα μέλος στη βουλή των Αντιπροσώπων, και τουλάχιστον τρεις προεδρικούς εκλέκτορες, ανεξαρτήτως του πληθυσμού. Το 1787, η Βιρτζίνια είχε περίπου 10 φορές τον πληθυσμό του Ρόουντ Άϊλαντ, ενώ η σημερινή Καλιφόρνια έχει περίπου 70 φορές τον πληθυσμό του Ουαϊόμινγκ με βάση τις απογραφές του 1970 και 2000.
Πριν την ψήφιση της Δέκατης Έβδομης Τροποποίησης, οι γερουσιαστές εκλέγονταν από τα διακριτά πολιτειακά νομοθετικά σώματα. Παρόλα αυτά, τα προβλήματα με επαναλαμβανόμενες κενές έδρες εξαιτίας της ανικανότητας ενός νομοθετικού σώματος να εκλέξει γερουσιαστές, εσωπολιτειακές πολιτικές διαμάχες, και ακόμη και η δωροδοκία και ο εκφοβισμός βαθμιαία οδήγησαν σε ένα αναπτυσσόμενο κίνημα για να τροποποιηθεί το Σύνταγμα ώστε να επιτραπεί η άμεση εκλογή γερουσιαστών.
Προσόντα-Προϋποθέσεις
Το Άρθρο I, Τμήμα 3 του Συντάγματος ορίζει τρεις προϋποθέσεις για τους γερουσιαστές: 1) κάθε γερουσιαστής πρέπει να είναι τουλάχιστον 30 ετών, 2) πρέπει να έχει υπάρξει πολίτης των ΗΠΑ για τουλάχιστον τα προηγούμενα εννέα έτη, και 3) πρέπει να είναι (την εποχή των εκλογών) κάτοικος της πολιτείας που θέλει να εκπροσωπήσει. Οι προϋποθέσεις της ηλικίας και της ιθαγένειας για τους γερουσιαστές είναι πιο αυστηρές από τις αντίστοιχες για τους αντιπροσώπους.
Η Γερουσία (όχι ο δικαστικός κλάδος) είναι ο μοναδικός κριτής των προϋποθέσεων ενός γερουσιαστή. Κατά τα πρώτα χρόνια, όμως, η Γερουσία δεν εξέταζε στενά τα προσόντα των μελών.
Τρέχουσα σύνθεση και εκλογικά αποτελέσματα
εναλλ.=|μικρογραφία|349x349εσ|Κομματικός καταμερισμός για το 117ο Κογκρέσο ανά πολιτεία {{legend|#193ABE|Δημοκρατικός Γερουσιαστής}}{{legend|#A20303|Ρεπουμπλικανός Γερουσιαστής}}
Εξωτερικοί σύνδεσμοι
Κατηγορία:Νομοθετικά σώματα των Ηνωμένων Πολιτειών  Κατηγορία:Πολιτική των Ηνωμένων Πολιτειών
Decretal
Decretals (epistolae decretales) είναι επιστολές του Πάπα που διατυπώνουν αποφάσεις στον εκκλησιαστικό νόμο της Καθολικής Εκκλησίας.
Γενικώς δίνονται ως απάντηση σε διαβουλεύσεις, αλλά μερικές φορές δίνονται με πρωτοβουλία του Πάπα. Αυτές προμηθεύουν, με τους κανόνες του συμβουλίου, την κύρια πηγή της νομοθεσίας της εκκλησίας, και διαμόρφωναν το μεγαλύτερο μέρος του Corpus Iuris Canonici πριν αντικατασταθούν επισήμως από το Codex Iuris Canonici το 1917. Ωστόσο, ο Καρδινάλιος Pietro Gasparri ηγήθηκε την παπική επιτροπή για την ανανέωση του κανονικού δικαίου και αργότερα δημοσίευσε έναν οδηγό για τις γραμματοσειρές που χρησιμοποιούνται στον κώδικα 1917, πολλοί κανόνες σε αυτόν τον κώδικα μπορούν εύκολα να ανιχνευτούν στη σχέση και εξάρτηση τους στις μεσαιωνικές decratals καθώς και στο Ρωμαϊκό Δίκαιο.
Κατηγορία:Εκκλησιαστικό Δίκαιο Κατηγορία:Καθολική Εκκλησία
Φούρνοι Αχαΐας
Οι Φούρνοι είναι μικρός ημιορεινός οικισμός του Νομού Αχαΐας, αποτελεί τμήμα της Τοπικής Κοινότητας Ακράτας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Ακράτας ως τμήμα του πρώην Δημοτικού διαμερίσματος Ακράτας.
Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Ακράτας Κατηγορία:Δήμος Αιγιαλείας
2750 Λόβιισα
Ο Λόβιισα (Loviisa) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,1. Ανακαλύφθηκε το 1940 από τον Φινλανδό αστρονόμο Ούργιο Βάισαλα, που παρατηρούσε από το Τούρκου, και πήρε το όνομά του από τον ομώνυμο δήμο της νότιας Φινλανδίας.
Εξωτερικοί σύνδεσμοι-πηγές
Λοβιισα
Ίκαρος Χαλκίδας
Ο Ίκαρος Χαλκίδας είναι ελληνικός αθλητικός σύλλογος που δραστηριοποιείται στην περιοχή της Χαλκίδας Εύβοιας, όπου και βρίσκεται η έδρα του, το Δημοτικό Αθλητικό Κέντρο Κανήθου «Τάσος Καμπούρης». Επίσημα χρώματά του είναι το μπλε, το κόκκινο και το λευκό και στο έμβλημά του είναι η καλωδιωτή γέφυρα της Χαλκίδας. Επίσημο έτος ίδρυσής του είναι το 2013, αν και ουσιαστικά αποτελεί το επαγγελματικό ανδρικό τμήμα καλαθοσφαίρισης (υπό τη νομική μορφή Κ.Α.Ε.) της Α.Ε. Ίκαρος Καλλιθέας (ιδρ. 1991).
Ιστορική αναδρομή
Τη χρονιά πριν τη μεταφορά της έδρας του στη Χαλκίδα, 2012-13, ο Ίκαρος Καλλιθέας (ως Κ.Α.Ε.) συμμετείχε στο Πρωτάθλημα της Α1 Εθνικής Κατηγορίας, ολοκληρώνοντας τις αγωνιστικές του υποχρεώσεις στην 7η θέση της τελικής βαθμολογίας. Μετά τη λήξη της χρονιάς, κρίθηκε απαραίτητο να πραγματοποιηθούν έργα ανακαίνισης στο Κλειστό Δημοτικό Γυμναστήριο «Έσπερος» στην Καλλιθέα, το οποίο χρησιμοποιούσε ο σύλλογος - ανάμεσα σε άλλες ομάδες του Δήμου - ως έδρα, καθώς δεν πληρούσε τα ελάχιστα κριτήρια του Ε.Σ.Α.Κ.Ε. για έδρες ομάδων της κορυφαίας εθνικής κατηγορίας. Εφόσον κάτι τέτοιο δε συνέβη ποτέ, η Κ.Α.Ε. κλήθηκε να βρεθεί νέα έδρα, ερχόμενη τελικά σε συμφωνία με το Δήμο Χαλκιδέων.
Κατ' επέκταση η επαγγελματική Κ.Α.Ε. μετακόμισε στην Εύβοια, ενώ ο Ερασιτέχνης Ίκαρος συνέχισε τη λειτουργία των τμημάτων υποδομής στην Καλλιθέα.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2013-14, ο Ίκαρος Χαλκίδας, υπό τη χορηγική ονομασία Ίκαρος Χαλκίδας Lucy Hotel, διαγωνίζεται στο Πρωτάθλημα της Α1 Εθνικής Κατηγορίας που διοργανώνει ο Ε.Σ.Α.Κ.Ε..
Στο θεσμό του Κυπέλλου Ελλάδος συμμετείχε σε δύο αγώνες, γνωρίζοντας τον αποκλεισμό στη 2η Αγωνιστική της Β' Φάσης κατόπιν ήττας από τον Ηλυσιακό με σκορ 97-87.
Έδρα του συλλόγου είναι το Δημοτικό Αθλητικό Κέντρο Κανήθου «Τάσος Καμπούρης», χωρητικότητας 1.120 θεατών. Πρόεδρος του συλλόγου είναι ο Δημήτρης Παπαδόπουλος. Καθήκοντα πρώτου προπονητή διατηρεί ο Θανάσης Γιαπλές από το Φεβρουάριο του 2014. Το ρόστερ του Ικάρου Χαλκίδας για την περίοδο 2013-14 συνθέτουν οι ακόλουθοι αθλητές:
Εξωτερικοί σύνδεσμοι
Κατηγορία:Αθλητικοί σύλλογοι Εύβοιας Κατηγορία:Ιδρύσεις αθλητικών συλλόγων το 2013 Κατηγορία:Ανενεργοί ελληνικοί σύλλογοι καλαθοσφαίρισης Κατηγορία:Σωματεία Ε.Σ.ΚΑ.Σ.Ε. Κατηγορία:Χαλκίδα Κατηγορία:Ιδρύσεις ομάδων καλαθοσφαίρισης το 2013
Τσανγκ'ε 1
Το Τσανγκ'ε 1 (απλοποιημένα κινέζικα: 嫦娥一号|t=嫦娥一號, Yī Hào), ένα τηλεκατευθυνόμενο διαστημόπλοιο που μπήκε σε τροχιά γύρω από τη Σελήνη, είναι μέρος της πρώτης φάσης του κινεζικού προγράμματος εξερεύνησης της σελήνης. Αυτή η πρώτη φάση καλείται Η Τροχιά του Τσάνγκ-Γκσί. Το διαστημικό σκάφος πήρε το όνομά του από την ομώνυμη κινέζικη θεά του φεγγαριού, την Τσανγκ'ε.
Σύμφωνα με το πρόγραμμα, το λεπτομερές σχέδιο του πρώτου κατά μέρους στόχου ολοκληρώθηκε τον Σεπτέμβριο του 2004. Η μελέτη έρευνας και κατασκευής ενός δοκιμαστικού πρωτότυπου καθώς και τα σχετικά δοκιμαστικά είχαν ολοκληρωθεί πριν από το τέλος του 2005. Ακολούθησαν ο επιμελής σχεδιασμός, η κατασκευασία και συναρμολόγηση του διαστημοπλοίου, καθώς και διάφορα πειράματα στο έδαφος της γης που ολοκληρώθηκαν πριν από τον Δεκέμβριο του 2006.
Το Τσανγκ'ε 1 εκτοξεύτηκε στις 24 Οκτωβρίου 2007, ώρα 10:05 GMT από το διαστημικό κέντρο Σιτσάνγκ. Πέρασε από τη σεληνιακή τροχιά μεταφοράς στις 31 Οκτωβρίου και μπήκε στην τροχιά γύρω από τη σελήνη στις 5 Νοεμβρίου. Οι πρώτες εικόνες της σελήνης αναμεταδόθηκαν στις 26 Νοεμβρίου 2007. Η αποστολή πρόκειται να διαρκέσει ένα έτος.
Στόχοι της αποστολής
Η Τροχιά του Τσάνγκ-Γκσί έχει τέσσερις κυρίους στόχους:
Οι πρώτοι τρεις στόχοι αφορούν τη Σελήνη, ενώ ο τέταρτος στόχος αφορά τη διαδικασία της αποστολής του Τσανγκ'ε 1 στο φεγγάρι, και γι' αυτό ασχολείται με το φυσικό περιβάλλον μεταξύ της γης και του φεγγαριού.
Επιπλέον, το διαστημικό σκάφος εξερεύνησης της σελήνης, αποτελείται από πέντε σημαντικά συστήματα:
Περιγραφή της πτήσης
Η εκτόξευση αρχικά είχε προγραμματιστεί για τον Απρίλιο του 2007, αλλά καθυστέρησε για να επιτευχθεί καλύτερη χρονική στιγμή για την εκτόξευση. Η εκτόξευση έγινε στις 24 Οκτωβρίου 2007, στις 10:05 GMT με πύραυλο Long March 3A από το διαστημικό κέντρο Σιτσάνγκ στην επαρχία Σετσουάν.
Μετά από την εκτόξευση ο Τσανγκ'ε 1 έκανε τρεις τροχιές γύρω από τη γη, και με μια πυροδότηση στο περίγειο κάθε φορά ανύψωνε το απόγειο της τροχιάς, έως ότου με μια τελική πυροδότηση μπήκε σε τροχιά για το φεγγάρι στις 31 Οκτωβρίου 2007. Μια άλλη πυροδότηση τον έβαλε σε πολική τροχιά γύρω από το φεγγάρι, με περαιτέρω πυροδοτήσεις στο περισέλληνο των πρώτων τριών τροχιών για να μειωθεί το αποσέλληνο έως ότου η τροχιά του τελικά πάρει απολύτως κυκλική μορφή. Η είσοδος στη σεληνιακή τροχιά είχε προγραμματιστεί για τις 5 Νοεμβρίου 2007.
Η αναμετάδοση των πρώτων εικόνων του φεγγαριού αναμένονται για τα τέλη Νοεμβρίου.
Χαρακτηριστικά του σκάφους
Ο δορυφόρος Τσανγκ'ε 1 φέρει 24 όργανα ανίχνευσης. Ζυγίζει πάνω από δυο τόνους (2.350 κιλά), μεταφέρει φορτίο 130 κιλών και θα παραμείνει σε τροχιά γύρω από το φεγγάρι για ένα χρόνο.
Εξωτερικοί σύνδεσμοι
Κατηγορία:Μη επανδρωμένα διαστημικά σκάφη Κατηγορία:Εξερεύνηση της Σελήνης Κατηγορία:Διαστημικές αποστολές το 2007
Γεώργιος Σέκερης
Ο Γεώργιος Σέκερης ήταν ο μικρότερος αδελφός των Παναγιώτη και Αθανασίου Σέκερη. Υπήρξε ο πρώτος που μυήθηκε στη Φιλική Εταιρεία το 1814 στη Μόσχα από τον Νικόλαο Σκουφά.
Βιογραφικά στοιχεία
Με το ξέσπασμα της Επανάστασης αποφάσισε να επιστρέψει στην πατρίδα. Ξεκίνησε από τη Μασσαλία στις 18 Ιουλίου 1821 με το μπρίκι που είχε ναυλώσει ο Αλέξανδρος Μαυροκορδάτος, και έφτασε στο Μεσολόγγι στις 21 Ιουλίου. Από το Μεσολόγγι πήγε στο στρατόπεδο των Τρικόρφων, όπου βρισκόταν ο Δημήτριος Υψηλάντης. Ακολούθησε τον Μαυροκορδάτο στην Ζαράκοβα, όπου είχαν συγκεντρωθεί οι προεστοί για τη σύνταξη του οργανισμού διακυβέρνησης της χώρας. Όταν γύρισε και πάλι στα Τρίκορφα είχε αρχίσει η πολιορκία της Τριπολιτσάς. Εκεί ο Γεώργιος διακρίθηκε για την ιδιαίτερη ικανότητα και γενναιότητά του. Διορίστηκε οπλαρχηγός των μαντινειακών όπλων, στη συνέχεια ωστόσο τα καθήκοντά του περιορίστηκαν σε αυτά του αρχηγού των όπλων της επαρχίας Τριπολιτσάς. Πήρε μέρος στην πολιορκία των Παλαιών Πατρών, όπου και ξεχώρισε στη μάχη της 9ης Μαρτίου 1822. Έλαβε επίσης μέρος στις μάχες στα Δερβενάκια, στον Άγιο Σώστη και στο Αγιονόρι στις 26-28 Ιουλίου 1822. Όταν ο ηττημένος στρατός του Δράμαλη αποσύρθηκε στην Κόρινθο, τον ακολούθησε ο Θεόδωρος Κολοκοτρώνης, οργανώνοντας την πολιορκία της Κορίνθου. Τότε στα Δερβενάκια έμειναν οι Τριπολιτσιώτες υπό την ηγεσία του Γεωργίου Σέκερη. Ο Σέκερης όμως, εξαντλημένος από τις κακουχίες του πολέμου, αρρώστησε και μεταφέρθηκε στην Τριπολιτσά, όπου και πέθανε στις 12 Νοεμβρίου 1822.
Πηγές
Κατηγορία:Έλληνες μέλη της Φιλικής Εταιρείας Κατηγορία:Αγωνιστές του 1821
Ελισάβετ της Έσσης-Κάσσελ
Η Ελισάβετ της Έσσης-Κάσσελ (Elisabeth von Hessen-Kassel, 13 Ιουνίου 1861 - 7 Ιουνίου 1955) ήταν κόρη του Φρειδερίκου Γουλιέλμου της Έσσης-Κάσσελ.
Βιογραφία
Τον Δεκέμβριο του 1883 αρραβωνιάστηκε τον Λεοπόλδο, Κληρονομικό Πρίγκιπα του Άνχαλτ. Ο γάμος τους έγινε στις 26 Μαΐου 1884 στο Κάστρο Φιλιππσρούε στο Χάναου. Μαζί απέκτησαν ένα παιδί:
Πέθανε στις 7 Ιουνίου 1955 στο Ντέσαου σε ηλικία 93 ετών. Είναι θαμμένη στο Ντέσαου.
Παραπομπές
Κατηγορία:Οίκος της Έσσης Κατηγορία:Οίκος των Ασκάνια Κατηγορία:Γερμανοί ευγενείς Κατηγορία:Πριγκίπισσες της Έσσης
Ουγκίγια
Η Ουγκίγια (ouguiya, أوقية κωδικός: MRU) είναι το νόμισμα της Μαυριτανίας.
Είναι το μόνο νόμισμα που κυκλοφορεί σήμερα, μαζί με το Αριάρι της Μαδαγασκάρης, του οποίου η υποδιαίρεση δε βασίζεται στο δεκαδικό σύστημα. Μία ουγκίγια αποτελείται από πέντε χουμς (khoums, ενικός και πληθυντικός, στα αραβικά: خمس, που σημαίνει "ένα πέμπτο").
Η ουγκίγια κυκλοφόρησε το 1973, αντικαθιστώντας το Φράγκο CFA σε ισοτιμία της 1 ουγκίγιας = 5 φράγκα.
thumb|Κέρματα σε κυκλοφορία
Κέρματα
Το 1973 εισήχθησαν τα κέρματα των 1, 5, 10 και 20 ουγκίγια και εκδόθηκαν και αυτά του 1 χουμς. Η πιο πρόσφατη σειρά είναι αυτή του 2003 (1 ουγκίγια) και του 2004 (άλλες ονομαστικές αξίες). Τα κέρματα κόβονται σε νομισματοκοπείο της πόλης Κρέμνιτσα, στη Σλοβακία.
Τραπεζογραμμάτια
Το 1973 εκδόθηκαν χαρτονομίσματα από την Κεντρική Τράπεζα της Μαυριτανίας (Banque Centrale de Mauritanie) ονομαστικής αξίας των 100, 200 και 1000 ουγκίγια. Το 1974 εκδόθηκε δεύτερη σειρά τραπεζογραμματίων ίδιας ονομαστικής αξίας και το 1979 προστέθηκε στη σειρά το χαρτονόμισμα των 500 ουγκίγια. Τα τραπεζογραμμάτια τυπώνονται από την Giesecke & Devrient στο Μόναχο. Νέα σειρά εισήχθη το 2004, με ειδικά χαρακτηριστικά ασφαλείας. Σε αυτά περιλαμβάνονται όλες οι προηγούμενες ονομαστικές αξίες και επιπλέον τα νέα χαρτονομίσματα των 2.000 ουγκίγια. Η όψη των καινούργιων χαρτονομισμάτων ήταν εκ νέου σχεδιασμένη ενώ στο πίσω μέρος διατηρήθηκαν τα βασικά εικαστικά αλλά τροποποιημένα, έτσι ώστε να ταιριάζουν στις νέες, μικρότερες διαστάσεις των χαρτονομισμάτων. Τα χαρτονομίσματα αυτής της έκδοσης (εκτός από αυτά των 100 και 200 Ουγκίγια έχουν την αξία τους σε ειδικό ολόγραμμα ασφαλείας στην όψη του χαρτονομίσματος, σχεδιασμένα με το Αραβικό σύστημα αρίθμησης. Ο μοναδικός αριθμός σειράς κάθε χαρτονομίσματος είναι εκτυπωμένος οριζόντια πάνω αριστερά και χαμηλά στο κέντρο. Ο μοναδικός αυτός αριθμός αποτελείται από πρόθεμα δύο χαρακτήρων, επτά αριθμούς και ένα επιπλέον χαρακτήρα στο τέλος. Στις 8 Αυγούστου 2010 προστέθηκε και χαρτονόμισμα με αξία 5000 Ουγκίγια, το οποίο όμως αναφέρει σαν ημερομηνία εκτύπωσης 28 Νοεμβρίου 2009. Την 1η Φεβρουαρίου 2012 παρουσιάστηκε ένα χαρτονόμισμα αξίας 2000 Ουγκίγια με εντελώς καινούργια σχεδίαση και ημερομηνία εκτύπωσης 28 Νοεμβρίου 2011.
Εξωτερικοί σύνδεσμοι
Ουγκιγια Κατηγορία:Μαυριτανία
Royal Rumble
Το Ρόγιαλ Ραμπλ (Royal Rumble) (ελεύθερη μετάφραση: βασιλική βοή) είναι ετήσιο σόου που διοργανώνεται από την εταιρεία πάλης WWE, το οποίο οφείλει το όνομα του στο κύριο γεγονός του, τον αγώνα Royal Rumble.
Τι είναι το Royal Rumble
Ο αγώνας Royal Rumble αποτελείται συνήθως από 30 παλαιστές, οι οποίοι παλεύουν περίπου μία ώρα με σκοπό να βγάλουν ο ένας τον άλλο από το τρίτο σχοινί του ρινγκ. Δεν υπάρχει άλλος τρόπος να αποκλειστεί κάποιος, αφού αν βγει εκτός ρινγκ και δεν έχει πέσει πάνω από το τρίτο σχοινί, μπορεί να επανέλθει στον αγώνα. Ο νικητής έχει δικαίωμα να διεκδικήσει το Παγκόσμιο Πρωτάθλημα Βαρέων Βαρών WWE.
Ιστορία
Το πρώτο Ραμπλ έγινε το 1988 και συνεχίζεται μέχρι σήμερα με μεγάλη επιτυχία. Πάντα διεξάγεται τον Ιανουάριο, όντας το πρώτο Pay Per View της χρονιάς για το WWE, οδηγώντας στο μεγαλύτερο γεγονός της εταιρείας, την WrestleMania, που είναι δύο περίπου μήνες μετά. Για πολλούς θεωρείται το ίδιο σπουδαίο με την WrestleMania, και αυτά τα δύο Pay Per View, μαζί με τα SummerSlam και Survivor Series, είναι τα πιο ιστορικά P.P.V., γνωστά και ως WWE's Big Four P.P.V.'s
Σέι Ότζο
Ο Ολουβασέγι Μπαμπατζάιντ "Σέι" Ότζο (Oluwaseyi Babajide "Sheyi Ojo", γεννημένος στις 19 Ιουνίου 1997) είναι Άγγλος ποδοσφαιριστής που αγωνίζεται στη Λίβερπουλ ΦΚ ως winger. Από το 2017 αγωνίζεται ως δανεικός στη Φούλαμ.
Αρχή
Εντάχθηκε στην Ακαδημία της Μίλτον Κέινς Ντονς ΦΚ στην ηλικία των 10. Μέχρι τα 13, ο Ότζο αγωνίστηκε στην ομάδα κάτω των 18 και προπονείτο στην πρώτη ομάδα. Κατά τη διάρκεια της παραμονής του στον σύλλογο, ο Ότζο έγινε ο πρώτης ποδοσφαιριστής της ομάδας που έλαβε κλήση στην εθνική νέων.
Λίβερπουλ
Στις 11 Νοεμβρίου 2011, η Λίβερπουλ υπέγραψε τον 14χρονο Ότζο για περίπου 2 εκατομμύρια λίρες, κερδίζοντας τον ανταγωνισμό μεταξύ κορυφαίων ευρωπαϊκών συλλόγων, όπως η Τσέλσι. Τον Απρίλιο του 2014, ο Ότζο ήταν πρώτος σκόρερ, μαζί με τον Χάρι Γουίλσον, στο U17 Future Cup.
Δανεικός στη Γουίγκαν και στη Γούλβερχαμπτον
Στις 2 Αυγούστου 2015, ο Ότζο πέτυχε το νικητήριο τέρμα της Λίβερπουλ στον φιλικό αγώνα με τη Σουίντον Τάουν. Δύο μέρες αργότερα, η Λίβερπουλ ανακοίνωσε πως ο Ότζο υπέγραψε συμβόλαιο με την ομάδα και θα δοθεί δανεικός για μια χρονιά στη Γούλβερχαμπτον Γουόντερερς. Έκανε το ντεμπούτο του στην ομάδα στην πρώτη αγωνιστική της Championship, μπαίνοντας ως αλλαγή στο 84ο λεπτό και δεχόμενος κίτρινη κάρτα. Τρεις μέρες αργότερα, έδωσε ασίστ στον Νούχα Ντίκο στα πλαίσια του αγώνα με την Νιούπορτ Κάουντι ΑΦΚ (2-1).
Επιστροφή στη Λίβερπουλ
Επέστρεψε στη Λίβερπουλ τον Ιανουάριο του 2016. Στις 8 Ιανουαρίου έκανε το ντεμπούτο του για τη Λίβερπουλ, ως αλλαγή στον αγώνα του τρίτου γύρου του FA Cup απέναντι στην Έξετερ Σίτι, ο οποίος έληξε με σκορ 2-2. Πέτυχε το πρώτο του τέρμα για την ομάδα στις 20 Ιανουαρίου, στον επαναληπτικό αγώνα με την Έξετερ Σίτι, όπου η Λίβερπουλ νίκησε με σκορ 3-0.
Ο Ότζο έκανε το ντεμπούτο του στην Πρέμιερ Λιγκ στις 20 Μαρτίου 2016, μπαίνοντας ως αλλαγή του Τζό Άλλεν στο 87ο λεπτό στον αγώνα με τη Σαουθάμπτον ΦΚ που έληξε με σκορ 3-2 υπέρ της τελευταίας. Έκανε την πρώτη του εμφάνιση ως βασικός στον αγώνα της Πρέμιερ Λιγκ απέναντι στη Στόουκ Σίτι στο Anfield στις 10 Απριλίου 2016, όπου έδωσε ασίστ στον Ντάνιελ Στάριτζ για το δεύτερο τέρμα της Λίβερπουλ (4-1) και αντικαταστάθηκε από τον Ντιβόκ Οριγκί.
Διεθνής καριέρα
Καθώς γεννήθηκε στην Αγγλία, ο Ότζο μπορεί να εκπροσωπήσει την εθνική Αγγλίας και λόγω της νιγηριανής καταγωγής του, μπορεί επίσης να εκπροσωπήσει την εθνική Νιγηρίας στο επίπεδο ανδρών. Στα επίπεδα νέων, ο Ότζο εκπροσώπησε την εθνική Αγγλίας κάτω των 16, κάτω των 17, κάτω των 18 και κάτω των 19. Εκπροσώπησε την εθνική Αγγλίας κάτω των 17 στο 2014 Algarve Tournament, όπου η Αγγλία έφθασε στον τελικό, όπου ηττήθηκε από την εθνική Γερμανίας με σκορ 1-0.
Τον Σεπτέμβριο του 2014, ο Ότζο έλαβε την πρώτη κλήση του για την εθνική Αγγλίας κάτω των 18 για δύο αγώνες με την εθνική Ολλανδίας - ο Ότζο συμμετείχε και στους δύο αγώνες που έληξαν με συνολικό σκορ 7-2 υπέρ της Αγγλίας. Στις 27 Αυγούστου 2015, ο Ότζο έλαβε την πρώτη του κλήση για την εθνική Αγγλίας κάτω των 19 και αγωνίστηκε για 90 λεπτά στον εκτός έδρας αγώνα με την εθνική Γερμανίας που έληξε με σκορ 3-2 υπέρ των Άγγλων.
Εξωτερικοί σύνδεσμοι
Κατηγορία:Άγγλοι ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Αγγλίας Κ16 Κατηγορία:Ποδοσφαιριστές Εθνικής Αγγλίας Κ17 Κατηγορία:Ποδοσφαιριστές Εθνικής Αγγλίας Κ18 Κατηγορία:Ποδοσφαιριστές Εθνικής Αγγλίας Κ19 Κατηγορία:Ποδοσφαιριστές Εθνικής Αγγλίας Κ20 Κατηγορία:Ποδοσφαιριστές Εθνικής Αγγλίας Κ21 Κατηγορία:Ποδοσφαιριστές Λίβερπουλ Φ.Κ. Κατηγορία:Ποδοσφαιριστές Γουίγκαν Αθλέτικ Κατηγορία:Ποδοσφαιριστές Γούλβερχαμπτον Γουόντερερς Κατηγορία:Ποδοσφαιριστές Φούλαμ ΦΚ Κατηγορία:Ποδοσφαιριστές Φούτμπολ Λιγκ (Αγγλία) Κατηγορία:Ποδοσφαιριστές Πρέμιερ Λιγκ
Κινηματογραφική αφίσα
μικρογραφία|Αφίσα της ταινίας [[Δολοφόνος για μίσθωση|This Gun for Hire (1942)]] Μια κινηματογραφική αφίσα είναι μια αφίσα που χρησιμοποιείται για την προώθηση και τη διαφήμιση μιας ταινίας κυρίως για να πείσει τους πελάτες που πληρώνουν σε έναν κινηματογράφο για να τη δουν. Τα στούντιο συχνά τυπώνουν πολλές αφίσες που ποικίλλουν σε μέγεθος και περιεχόμενο για διάφορες εγχώριες και διεθνείς αγορές. Συνήθως περιέχουν μια εικόνα με κείμενο. Οι σημερινές αφίσες συχνά εμφανίζουν τυπωμένες ομοιότητες των βασικών ηθοποιών. Πριν από τη δεκαετία του 1980, οι εικονογραφήσεις αντί για φωτογραφίες ήταν πολύ πιο συνηθισμένες. Το κείμενο στις αφίσες των ταινιών περιέχει συνήθως τον τίτλο της ταινίας με μεγάλα γράμματα και συχνά τα ονόματα των βασικών ηθοποιών. Μπορεί επίσης να περιλαμβάνει μια περιγραφή, το όνομα του σκηνοθέτη, τα ονόματα των χαρακτήρων, την ημερομηνία κυκλοφορίας και άλλες σχετικές λεπτομέρειες για την ενημέρωση των μελλοντικών θεατών σχετικά με την ταινία.
Οι κινηματογραφικές αφίσες εμφανίζονται συχνά μέσα και έξω από τις κινηματογραφικές αίθουσες και αλλού στο δρόμο ή στα καταστήματα. Οι ίδιες εικόνες εμφανίζονται στο βιβλίο τύπου του διανομέα ταινιών και μπορούν επίσης να χρησιμοποιηθούν σε ιστότοπους, συσκευασίες DVD (και ιστορικά VHS), φυλλάδια, διαφημίσεις σε εφημερίδες και περιοδικά και σε κάθε άλλο τύπο που σχετίζεται με την προώθηση της ταινίας.
Οι κινηματογραφικές αφίσες έχουν χρησιμοποιηθεί από τις πρώτες δημόσιες εκθέσεις ταινιών. Ξεκίνησαν ως εξωτερικά πλακάτ που απαριθμούσαν το πρόγραμμα των ταινιών (μικρού μήκους) που θα προβληθούν εντός της αίθουσας ή του κινηματογράφου. Στις αρχές του 1900, άρχισαν να παρουσιάζουν εικονογραφήσεις μιας κινηματογραφικής σκηνής ή μια σειρά από επικαλυμμένες εικόνες από διάφορες σκηνές. Άλλες αφίσες έχουν χρησιμοποιήσει καλλιτεχνικές ερμηνείες μιας σκηνής ή ακόμα και του θέματος της ταινίας, που αναπαρίστανται σε μια μεγάλη ποικιλία καλλιτεχνικών στυλ. Οι κινηματογραφικές αφίσες γίνονται όλο και πιο περιζήτητες από τους συλλέκτες έργων τέχνης τα τελευταία χρόνια λόγω της γνωστής σχετικής σπανιότητας, κατάστασης, καλλιτέχνη και ιστορικής σημασίας της τέχνης.
Ιστορία
μικρογραφία|Το [[Θωρηκτό Ποτέμκιν (ταινία, 1925)|Θωρηκτό Ποτέμκιν, 1925]] μικρογραφία|Ο [[Ροντόλφο Βαλεντίνο στο Blood and Sand, 1922]] Η πρώτη αφίσα για μια συγκεκριμένη ταινία, αντί για ένα «μαγικό φανάρι», βασίστηκε σε μια εικονογράφηση του Marcellin Auzolle για την προώθηση της προβολής της ταινίας L'Arroseur arrosé των αδελφών Λυμιέρ στο Grand Café στο Παρίσι] στις 26 Δεκεμβρίου 1895.
Αρχικά, οι αφίσες ταινιών παράγονταν για αποκλειστική χρήση από τις αίθουσες που εκθέτουν την ταινία για την οποία δημιουργήθηκε η αφίσα και έπρεπε να επιστραφούν στον διανομέα μετά την έξοδο της ταινίας από τον κινηματογράφο προβολής. Στις Ηνωμένες Πολιτείες, οι αφίσες ταινιών συνήθως επέστρεφαν σε μια εθνική επιχείρηση που ονομάζεται Εθνική Υπηρεσία Κινηματογράφου (National Screen Service) η οποία τύπωνε και διένειμε τις περισσότερες από τις αφίσες ταινιών για τα στούντιο μεταξύ 1940 και 1984. Ως μέτρο οικονομίας, η εθνική υπηρεσία ανακύκλωσε τακτικά αφίσες που επέστρεφαν, στέλνοντάς τες πίσω για να χρησιμοποιηθούν ξανά σε άλλη κινηματογραφική αίθουσα. Κατά τη διάρκεια αυτής της περιόδου, μια ταινία μπορούσε να παραμείνει στην κυκλοφορία για αρκετά χρόνια, και τόσες πολλές παλιές αφίσες ταινιών είχαν εμφανιστεί άσχημα πριν αποσυρθούν στην αποθήκευση σε μια αποθήκη της υπηρεσίας (τις περισσότερες φορές, πετάχτηκαν όταν δεν χρειάζονταν πλέον ή είχαν γίνει πολύ ακατάλληλες για να χρησιμοποιηθούν ξανά). Αυτές οι αφίσες που δεν επιστράφηκαν συχνά πετάχτηκαν από τον ιδιοκτήτη του κινηματογράφου ή καταστράφηκαν επειδή ήταν έξω.
Ξεκινώντας από τη δεκαετία του 1980, τα αμερικανικά κινηματογραφικά στούντιο άρχισαν να αναλαμβάνουν την άμεση παραγωγή και διανομή των αφισών τους από την Εθνική Υπηρεσία Οθόνης και η διαδικασία δημιουργίας και διανομής κινηματογραφικών αφισών αποκεντρώθηκε στη χώρα αυτή. Καθώς ο κινηματογράφος του Χόλυγουντ διαδόθηκε στις ξένες αγορές, εμφανίστηκαν ξεχωριστές παραδόσεις αφίσων στην Πολωνία, την Ινδία και την Γκάνα, με απεικονίσεις που συχνά διέφεραν από τις αρχικές τους χολιγουντιανές εκδόσεις βασισμένες στην τέχνη των ντόπιων ζωγράφων.
Περισυλλογή
μικρογραφία|Οι παλιές αφίσες του [[Μπόλυγουντ|Μπόλυγουντ, όπως του  Hunterwali (1935), είναι συλλεκτικά αντικείμενα.]] Αφού η National Screen Service σταμάτησε τις περισσότερες εργασίες εκτύπωσης και διανομής της το 1985, μερικές από τις αφίσες που είχαν αποθηκεύσει σε αποθήκες στις Ηνωμένες Πολιτείες κατέληξαν στα χέρια ιδιωτών συλλεκτών και εμπόρων. Σήμερα υπάρχει μια ακμάζουσα αγορά συλλεκτικών ειδών σε αφίσες ταινιών, και μερικές έχουν γίνει πολύ πολύτιμες. Η πρώτη δημοπρασία από έναν μεγάλο οίκο δημοπρασιών αποκλειστικά με αφίσες ταινιών έγινε στις 11 Δεκεμβρίου 1990, όταν τα έσοδα από την πώληση 271 αφισών που διοργανώθηκαν από τον Μπρους Χέρσενσον στον οίκο Christie's ανήλθαν συνολικά σε 935.000 δολάρια ΗΠΑ. Η τιμή ρεκόρ για μια αφίσα ορίστηκε στις 15 Νοεμβρίου 2005 όταν πληρώθηκαν 690.000 δολάρια για μια αφίσα της ταινίας Μετρόπολις του 1927 του Φριτς Λανγκ από την Reel Poster Gallery στο Λονδίνο. Άλλες πρώιμες αφίσες τρόμου και επιστημονικής φαντασίας είναι επίσης γνωστό ότι φέρνουν εξαιρετικά υψηλές τιμές, όπως ένα παράδειγμα από τη Μούμια που πραγματοποίησε 452.000 δολάρια ΗΠΑ σε δημοπρασία του Sotheby's το 1997, και αφίσες τόσο από τη Νύφη του Φρανκεστάιν όσο και από τη Μαύρη Γάτα που πωλήθηκαν σε δημοπρασίες για 334.600 δολάρια, το 2007 και το 2009, αντίστοιχα.
μικρογραφία|Αφίσα της ταινίας [[Δράκουλας (ταινία 1931)|Δράκουλας]] Περιστασιακά, σπάνιες αφίσες έχουν βρεθεί να χρησιμοποιούνται ως μόνωση σε σοφίτες και τοίχους. Το 2011, 33 αφίσες ταινιών, συμπεριλαμβανομένης της ταινίας Δράκουλας  (φαίνεται δεξιά), από το 1930 έως το 1931 ανακαλύφθηκαν σε μια σοφίτα στο Μπέργουικ της Πενσυλβάνια και δημοπρατήθηκαν για 502.000 δολάρια τον Μάρτιο του 2012 από τον οίκο Heritage Auctions.
Με τα χρόνια, παλιές αφίσες του Μπόλυγουντ, κυρίως από Βομβάη της Ινδίας, ειδικά με ζωγραφική στο χέρι, έχουν γίνει συλλεκτικά αντικείμενα. Αφίσες ταινιών που έχουν ζωγραφιστεί στο χέρι από τη Χρυσή Εποχή της Γκάνας στις δεκαετίες του 1980 και του 1990 έχουν πουληθεί για δεκάδες χιλιάδες δολάρια και έχουν εκτεθεί σε γκαλερί και μουσεία σε όλο τον κόσμο.
Ως αποτέλεσμα της ζήτησης της αγοράς για χάρτινες αφίσες, ορισμένες από τις πιο δημοφιλείς παλαιότερες αφίσες ταινιών έχουν αναπαραχθεί είτε κατόπιν άδειας είτε παράνομα. Παρόλο που τα έργα τέχνης στις απομιμήσεις είναι ίδια με τα πρωτότυπα, αυτές μπορούν συχνά να διακρίνονται ανάλογα με το μέγεθος, την ποιότητα εκτύπωσης και τον τύπο χαρτιού. Αρκετοί ιστότοποι στο Διαδίκτυο προσφέρουν τεστ «επαλήθευσης ταυτότητας» για τη διάκριση των πρωτοτύπων από τις απομιμήσεις.
Οι πρωτότυπες αφίσες ταινιών που διανέμονται σε αίθουσες και άλλους χώρους προβολής (όπως στάσεις λεωφορείων) από τα κινηματογραφικά στούντιο δεν πωλούνται ποτέ απευθείας στο κοινό. Ωστόσο, οι περισσότερες σύγχρονες αφίσες παράγονται σε μεγάλες ποσότητες και συχνά γίνονται διαθέσιμες για αγορά από συλλέκτες έμμεσα μέσω διαφόρων δευτερογενών αγορών όπως το eBay. Κατά συνέπεια, οι περισσότερες σύγχρονες αφίσες δεν είναι τόσο πολύτιμες. Ωστόσο, ορισμένες πρόσφατες αφίσες, όπως η αφίσα του Pulp Fiction "Lucky Strike" των ΗΠΑ (που ανακαλείται λόγω διαφωνίας με την εταιρεία τσιγάρων), είναι αρκετά σπάνιες.
Παραπομπές
Κατηγορία:Ορολογία φιλμ και βίντεο
Αετόλυμα
Το Αετόλυμα είναι βουνό ή λόφος στην Περιφερειακή Ενότητα Φθιώτιδας και πιο συγκεκριμένα στη Λοκρίδα, στον σημερινό Δήμο Λοκρών. Υψώνεται πάνω από τον όρμο της Λάρυμνας και έχει υψόμετρο κορυφής 350 μέτρα πάνω από την επιφάνεια της θάλασσας. Στην κορυφή του βρίσκεται σημείο του παλαιότερου Ελληνικού Γεωδαιτικού Δικτύου Β΄ τάξεως.
Πηγές
Κατηγορία:Λόφοι της Ελλάδας Κατηγορία:Δήμος Λοκρών Κατηγορία:Βουνά της Φθιώτιδας
Αγγλικό πρωτάθλημα ποδοσφαίρου ανδρών 1993-94
Το πρωτάθλημα της περιόδου 1993-94 ήταν το 2ο από την καθιέρωση της Πρέμιερ Λιγκ. Πρωταθλήτρια αναδείχθηκε η Μάντσεστερ Γιουνάιτεντ για 9η φορά στην ιστορία της ακολουθούμενη στη βαθμολογία από την Μπλάκμπερν Ρόβερς. Θέση στο κύπελλο UEFA εξασφάλισαν εκτός από την Μπλάκμπερν, η Νιούκαστλ και η Άστον Βίλα ενώ στο κύπελλο κυπελλούχων η Άρσεναλ ως κάτοχος του τροπαίου και η Τσέλσι.
Εξωτερικοί σύνδεσμοι
Κατηγορία:Εγχώρια ποδοσφαιρικά πρωταθλήματα 1993-1994 Κατηγορία:Πρέμιερ Λιγκ